партийни клона, а броят на партийните членове представлява над 14 % от общия брой на служителите“ (30). Дружеството Anshan Iron and Steel Group изтъква значението на дейностите, свързани с укрепването на партията, по следния начин: „По-конкретно, необходимо е да се придържаме към цялостно ръководство от страна на партията и укрепването му и то да намери отражение в по-широк обхват на идеологическата осъзнатост на партийните членове и кадри в пълния спектър на стопанската дейност и управлението на предприятието, в цялостния процес на корпоративно управление, както и на всички етапи от реформата и развитието на предприятието“ (31). В друга статия дейностите по укрепването на партията на дружеството Anshan са обобщени по следния начин: „приоритетът в работата на партийния клон е да обслужва централата и да приобщава партийните членове. От тази година партийният клон задълбочи работата по програмата „Проекти на членове на Комунистическата партия“, разгърна вътрешния потенциал на служителите и работи усилено, за да помогне на служителите да дадат своя принос на работното си място. Те разработиха общо 12 проекта на членове на Комунистическата партия, с които ефективно се разрешават ключови технически проблеми, ограничаващи производството; внесени бяха 160 предложения за рационализации, а 2 усъвършенствани метода на работа бяха оценени като усъвършенствани методи на работа на равнището на групата“. (32) Дружеството Baoshan (Baosteel) описва дейностите, свързани с укрепването на партията, по следния начин: „поемане на основната отговорност за управлението на партията по стриктен и изчерпателен начин; ръководене на идеологическата и политическата дейност в дружеството, работа на обединен фронт, изграждане на духовна цивилизация, формиране на корпоративна културно-масова дейност, като например синдикални организации и Лигата на комунистическата младеж; ръководене на изграждането на честно управление по почина на партията, подпомагане на дисциплинарните комитети в ефективното изпълнение на техните надзорни задължения“ (33). Партийният комитет играе важна роля също и в дружеството Shougang: „Партийният комитет на Shougang разбира в дълбочина идеите на Си Дзинпин за социализма с китайски характеристики през новата ера, последователно привежда в действие духа на 19-ия национален конгрес на партията, настоява да се определи посоката, да се управлява цялостната ситуация и да се осигури изпълнението, като се даде възможност за пълноценно разгръщане на водещата роля на партийния комитет, насочват се над 40 000 членове на партията в цялата група и във всички аспекти на работата се поставя ударение върху дейностите, свързани с укрепването на партията (34)“.
 (48)
 Освен това в сектора за производство на валцдрат са налице политики, водещи до дискриминация в полза на местните производители или другояче влияещи върху пазара, по смисъла на член 2, параграф 6а, буква б), трето тире от основния регламент.
 (49)
 Въпреки че производството на валцдрат е специализиран отрасъл и в хода на разследването не можаха да бъдат установени специални документи на политиката, които да насочват конкретно развитието на производството на валцдрат, той се ползва от държавните насоки и намесата в основната суровина за производството на валцдрат, а именно желязо и нелегирана стомана.
 ПКНР гледа на стоманодобивната промишленост като на промишленост от ключово значение (35). Това се потвърждава от многобройните планове, указания и други документи, насочени към стоманодобивната промишленост, които се